Case ID: 1023075
Sentence 1: İşin halları: İddiaçı «İddiaçı» Açıq Səhmdar Cəmiyyətinin cavabdehlər Cavabdeh1 və Cavabdeh2 qarşı “əmlakın özgəsinin qanunsuz sahibliyindən geri tələb olunması və fərdi yaşayış evindən çıxarılma” tələbinə dair iddia ərizəsi ilə məhkəməyə müraciət edərək cavabdehlər Cavabdeh1 və Cavabdeh2 onların ailə üzvləri və digər şəxslərin 1 ay müddətində Banka mülkiyyət hüququ əsasında məxsus olan Bərdə şəhəri, X6 küçəsi, 13-cü döngədə yerləşən 0.0515 ha torpaq sahəsindən və həmin sahədə inşa edilmiş 2 mərtəbəli, 4 otaqlı, 117,8 kvadrat metr yaşayış, 56,6 kvadrat metr köməkçi sahədən ibarət 9 nömrəli fərdi yaşayış evindən çıxarılması və fərdi yaşayış evinin həmin şəxslərin qanunsuz sahibliyindən alınaraq, iddiaçı “İddiaçı” ASC-yə təhvil verilməsi, iddia ərizəsinin verilməsinə görə 10 manat dövlət rüsumu və sənədlərin notariat qaydasında təsdiqlənməsi üçün 15 manat rüsumun cavabdehlərdən müştərək qaydada tutulmasına dair qətnamə çıxarılmasını xahiş etmişdir.İddia tələbi onunla əsaslandırılmışdır ki, iddiaçı “xxxx” ASC ilə Cavabdeh2 arasında bağlanmış 18 fevral 2009-cu il tarixli, **********09 nömrəli kredit müqaviləsinə əsasən Cavabdeh2 24 ay müddətinə, illik 26 faizlə 10000 ABŞ dolları məbləğində kredit verilmişdir.